rejauldu/bengali-wikipedia huggingface dataset:
thumb|ইন্টেল ডি৯৪৫জিসিপিই ডেস্কটপ বোর্ডে ইন্টেল আইসিএইচ৭'র সাউথব্রিজ  কম্পিউটার ব্যবস্থায় একটি চিপসেট হল একটি সমন্বিত সার্কিটে বসানো একগুচ্ছ ইলেক্ট্রনিক উপাদান যা প্রসেসর, মেমোরি এবং পেরিফেরালের মধ্যে ডেটার প্রবাহ ব্যবস্থাপনা করে। এটি সাধারণত মাদারবোর্ডে পাওয়া যায়। চিপসেটগুলো বিশেষ প্রকারের মাইক্রোপ্রসেসরের সাথে কাজের উপযোগি করে তৈরী করা হয়, কারণ এটি প্রসেসরের সাথে অন্য যান্ত্রিক উপাদানগুলোর যোগাযোগ ঘটায়। সিস্টেমের পূর্ন কার্যক্ষমতার জন্য এটি বিশেষ ভূমিকা পালন করে।   কম্পিউটার  thumb|left|কমোডর এমিগা'র আসল এমিগা চিপসেটের নকশা  thumb|300px|আইবিএম টি৪২ ল্যাপটের মাদারবোর্ডের অংশ যাতে দেখা যাচ্ছে সিপিইউ, নর্থব্রিজ, জিপিইউ এবং সাউথব্রিজ কম্পিউটার জগতে চিপসেট বলতে কোন মাদারবোর্ড বা এক্সপানসন কার্ডে বসানো এক বা একাধিক চিপকে বোঝানো হয়। ব্যক্তিগত কম্পিউটারে প্রথম চিপসেট ছিল এনইএটি চিপসেট যা তৈরি করে চিপস এবং টেকনোলজিস। এটি তৈরী করা হয় ইন্টেল ৮০২৮৬ সিপিইউর জন্য। ব্যবহৃত হয় আইবিএম পিসি এটি নামক ব্যক্তিগত কম্পিউটারে। ১৯৮০ এবং ৯০ দশকে ঘরের কম্পিউটার, গেম কনসোল এবং আর্কেড-গেম হার্ডওয়্যারসমূহে ব্যবহৃত চিপসেট বলতে বোঝানো হত কাষ্টম বা পরিবর্তিত অডিও এবং গ্রাফিক্স চিপকে বোঝাতে। উদাহরণসরূপ, কমোডর এমিগার আসল চিপসেট বা সেগার সিস্টেম ১৬ চিপসেট।  চিপসেট দিয়ে প্রায়শই মাদারবোর্ডের নর্থব্রিজ এবং সাউথব্রিজে বসানো বিশেষ চিপের জোড়াকে নির্দেশ করা হয়। নর্থব্রিজ সিপিইউকে উচ্চ গতির যন্ত্রাংশের সাথে যুক্ত করে বিশেষ করে র‍্যাম এবং গ্রাফিক্স কন্ট্রোলার অন্যদিকে সাউথব্রিজ যুক্ত করে কম গতির পেরিফেরাল যেমন পিসিআই বাস বা আইএসএ বাস। আধুনিক চিপসেটগুলোর সাউথব্রিজে অন-চিপ পেরিফেরাল যুক্ত থাকে। এই সমন্বিত পেরিফেরালগুলো হল ইথারনেট, ইউএসবি এবং অডিও ইত্যাদি।  মাদারবোর্ড এবং চিপসেট দুটো ভিন্ন ভিন্ন উৎপাদক থেকে তৈরি হয়ে আসে। ২০১৫ সাল অনুযায়ী এক্স৮৬ চিপসেট মাদারবোর্ড প্রস্তুতকারক হল এএমডি, ব্রডকম, ইন্টেল, এনভিডিয়া, সিস এবং ভায়া টেকনোলজিস (ভিআইএ)। এ্যাপল কম্পিউটার এবং ইউনিক্স ওয়ার্কস্টেশনগুলো আগে থেকেই কাষ্টম নকশার চিপসেট ব্যবহার করে আসছে। কিছু সার্ভার প্রস্তুতকারকরা তাদের পণ্যের জন্য কাষ্টম চিপসেট নির্মাণ করে থাকে।  ১৯৮০ দশকে চিপস এবং টেকনোলজিস কোম্পানিটি কম্পিউটার বা পিসির চিপসেট তৈরীর অন্যতম পথিকৃৎ ছিল। তখন থেকেই কম্পিউটার সিস্টেম প্রস্তুতে প্রায়শই প্রচলিত চিপসেট ব্যবহৃত হয়, যদিও পিসির কার্যক্ষমতায় বিভিন্নতা পরিলক্ষিত হয়। যেমন এনসিআর ৫৩সি৯এক্স চিপসেটে এসসিএসআই ইন্টারফেস ব্যবহার করা হয় স্টোরেজ ডিভাইসের জন্য যা ইউনিক্স মেশিনে দেখা যায় যেমন এমআইপিএস ম্যাগনাম, গ্রথিত যন্ত্রাংশ এবং ব্যক্তিগত কম্পিউটার।  আরও দেখুন  ভেরি-লার্জ-স্কেল ইন্টিগ্রেশন বা ভিএলএসআই  ইন্টেল চিপসেটের তালিকা  এএমডি চিপসেটের তুলনা  এটিআই চিপসেটের তুলনা  এনভিডিয়া চিপসেটের তুলনা  ভায়া চিপসেট  সিলিকন ইন্টিগ্রেটেড সিস্টেম  এসার ল্যাবোরেটোরিস ইনকর্পোরেটেড  সাউথব্রিজ  নর্থব্রিজ  বিষয়শ্রেণী:ইন্টিগ্রেটেড সার্কিট বিষয়শ্রেণী:মাদারবোর্ড
মোহাম্মাদপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৪.৫৮ কিমি২ (১৩.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৫০০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।  গ্রামসমূহ  কাজীপাড়া  হরিনারায়নপুর  আরাজী পস্তমপুর    কাকডোব  হরিনারায়নপুর (বানীয়াপাড়া)  গিলাবাড়ী  ফেরসাডাঙ্গী  মাতৃগাঁও  মোহাম্মদপুর  আরাজীরামপুর  অবস্থান  ঠাকুরগাঁও জেলা সদর হতে ৫ কি: মি: পশ্চিমে ঠাকুরগাঁও রোড রেল ষ্টেশন হতে  ৫কি: মিঃ দক্ষিনে এবং ঠাকুরগাঁও রোড বিমান বন্দর হতে ৫ কিঃ মিঃ পুর্বে অবস্থিত ১১নং মোহাম্মদপুর ইউনিয়ন পরিষদ।   মোট জনসংখ্যা ও ভোটার  গ্রামভিত্তিক লোকসংখ্যা- ২৩,৫০০জন।  ভোটার সংখ্যা  পুরুষ ৬৪২৯    মহিলা ৬৩১৭    সর্বমোট ভোটার ১২৭৪৬  শিক্ষা প্রতিষ্ঠান   মাধ্যমিক বিদ্যালয় ২টি  নিম্নমাধ্যমিক বিদ্যালয় ১টি  প্রাথমিক বিদ্যালয় ৮টি  মাদ্রাসা ২টি  জামে মসজিদ    মোট সংখ্যা ৪১টি  হরিনারায়নপুর কাজীপাড়া জামে মসজিদ  হরিনারায়নপুর সরকারপাড়া জামে মসজিদ  হরিনারায়নপুর আর্দশপাড়া জামে মসজিদ  হরিনারায়নপুর জানিনপাড়া জামে মসজিদ  হরিনারায়নপুর দিঘীডাঙ্গী জামে মসজিদ  আরাজী পসত্মমপুর করিম পাড়া জামে মসজিদ  আরাজীপসত্মমপুর বীমান ঘাটি জামে মসজিদ  আরাজীপসত্মমপুর(খলিল পাড়া) জামে মসজিদ  কাকডোব উজার পাড়া জামে মসজিদ  কাকডোব এডঃ আজিজুর পাড়া জামে মসজিদ  কাকডোব এডঃ দিদারপাড়া জামে মসজিদ  কাকডোব কোনপাড়া জামে মসজিদ  হরিনারায়নপুর জসিম পাড়া জামে মসজিদ  হরিনারায়নপুর তালুকদার পাড়া জামে মসজিদ  হরিনারায়নপুর মাষ্টার পাড়া জামে মসজিদ  হরিনারায়নপুর আক্তারূল মেম্বার পাড়া জামে মসজিদ  হরিনারায়নপুর মাষ্টার পাড়া নুড়ে মেরাজ জামে মসজিদ  হরিনারায়নপুর পীর পাড়া জামে মসজিদ  হরিনায়নপুর হাজীপাড়া জামে মসজিদ  হরিনারায়নপুর বটতলী জামে মসজিদ  হরিনারায়নপুর সোলেমান মেম্বার পাড়া জামে মসজিদ  হরিানারায়নপুর গুহিপিটা সুলতানপাড়া জামে মসজিদ  হরিানারায়নপুর গুহিপিটা রহিম মাস্টার পাড়া জামে  হরিানারায়নপুর মোম্বারপাড়া জামে মসজিদ  হরিানারায়নপুর ফজলেকমি মেম্বারপাড়া জামে মসজিদ  গিলাবাড়ী ছলিপাড়া জামে মসজিদ  গিলাবাড়ী মুন্সীপাড়া জামে মসজিদ  গিলাবাড়ী তালেবপাড়া জামে মসজিদ  গিলাবাড়ী মাইনতদ্দিনপাড়া জামে মসজিদ  পশ্চিম গিলাবাড়ী  জামে মসজিদ  ফেরসাডাঙ্গী হাট জামে মসজিদ  ফেরসাডাঙ্গী দক্ষিণপাড়া জামে মসজিদ  মাতৃগাও ইমত্মাজ মেম্বার পাড়া জামে মসজিদ   মাতৃগাও জামে মসজিদ  মোহাম্মদপুর পূর্বপাড়া জামে মসজিদ  মোহাম্মদপুর মধ্যপাড়াজামে মসজিদ  পীর মোহাম্মদপুর জামে মসজিদ  আরাজীরামপুর তালুকদার পাড়া জামে মসজিদ  আরাজীরামপুর গোলাম মোসত্মফাপাড়া জামে মসজিদ  হরিনারায়নপুর ভাউলার হাট মোড় জামে মসজিদ  আরাজীপসত্মমপুর ভপর আলী  পাড়া জামে মসজিদ   দূর্গা পূজা মন্ডপ    মোহাম্মদপুর ডা: নরেশ পাড়া দূর্গা মন্ডপ  মোহাম্মদপুর  কালিতলা দূর্গা মন্ডপ  পশ্চিম  গিলাবাড়ী দূর্গা মন্ডপ  মাতৃগাও দূর্গা মন্ডপ  হরিনারায়নপুর বানিয়াপাড়া দূর্গা মন্ডপ   তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:ঠাকুরগাঁও সদর উপজেলার ইউনিয়ন
হোতা কারাহোতা হলো হুয়ান হোসে তোরেস গুতিয়েরেসের (জন্ম ২০০২) মঞ্চ নাম। তিনি একজন স্প্যানিশ ড্র্যাগ কুইন, যিনি ড্র্যাগ রেস স্পেন-এর দ্বিতীয় মৌসুমে প্রতিযোগিতা করেছিলেন।   প্রাথমিক জীবন  হোতা কারাহোতা ২০০২ সালের ডিসেম্বরে হেরেজ দে লা ফ্রন্তেরায় জন্মগ্রহণ করেন এবং ২০২০ সালে মাদ্রিদের মালাসানইয়াতে চলে যান।   পেশাজীবন  হোতা কারাহোতা রক মিউজিক দল কুইন্স ইয়েয়েস প্রতিষ্ঠা করেন এবং একটি ড্র্যাগ উৎসব আয়োজনেও সহায়তা করেন।  ২০২২ সালে হোতা কারাহোতা ড্র্যাগ রেস স্পেন-এর দ্বিতীয় মৌসুমে প্রতিযোগিতা করেন। তিনি ড্র্যাগ শিল্পী লা প্রোহিবিদার "বালোনসেস্তো" গানে সহকর্মী প্রতিযোগী জুরিজি দের ক্লির বিরুদ্ধে ঠোঁট মেলানো প্রতিযোগিতায় পরাজিত হন এবং এই মৌসুমের জন্য বাদ পড়েন। তিনি ছিলেন চতুর্থ বাদ পড়া প্রতিযোগী। তিনি ছিলেন এখন পর্যন্ত ড্র্যাগ রেস ফ্র্যাঞ্চাইজির সর্বকনিষ্ঠ প্রতিযোগী।  ২০২৩ সালের ১৭ই ফেব্রুয়ারী, তিনি লা প্রোহিবিদার সাথে "তে ভয় আ আবানদোনার" শিরোনামে একটি ভিডিও ক্লিপ প্রকাশ করেন। ২০২৩ সালের মে মাসে, হোয়াকিন লোপেজ বুস্তামান্তে এবং মানুয়েল মোরাগা দ্বারা উপস্থাপিত হিতানোস পডকাস্টে তার সাক্ষাতকার নেওয়া হয়েছিল।   ব্যক্তিগত জীবন  হোতা কারাহোতা বলেন, "আমার চেয়ে বেশি বৈচিত্র্যময় আর কেউ নেই: আমি একজন যাযাবর, উভকামী, রূপান্তরকামী-অ-দ্বৈত লিঙ্গ, মঙ্গলগ্রহের ড্রাগ কুইন এবং লোকজ সংস্কৃতির মানুষ।"   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
চরার-ই-শরীফ মাজার (যা চরার-ই-শরীফ, চরারি শরিফ, চরারি-শরীফ ইত্যাদি নামেও পরিচিত) হল ভারতের জম্মু ও কাশ্মীরের কেন্দ্রশাসিত অঞ্চল বুদগাম জেলার চরারি শরিফ শহরে অবস্থিত একটি সুফি মাজার এবং মসজিদ। এটি ভারতীয় মুসলমানদের প্রাচীনতম এবং পবিত্র মাজারগুলির মধ্যে একটি। যার মধ্যে কাশ্মীরি সুফি সাধক নুন্দ রিশির প্রতি উৎসর্গীকৃত কাশ্মীর উপত্যকাও রয়েছে।  এই মাজার ও মসজিদটি ১৪৬০ সালে নুন্দ রিশির প্রতি সম্মান জানাতে নির্মিত হয়েছিল। ১৯৯৫ সালের অগ্নিকাণ্ডের পর এটি পুনর্নির্মাণ করা হয়।  অগ্নিকাণ্ডের পর পাকিস্তান-ভিত্তিক সন্ত্রাসী মাস্ত গুল শহর থেকে পালিয়ে যায়।  এটি কাশ্মীরের সাংস্কৃতিক ঐতিহ্যে ধর্মীয় তাৎপর্য বহন করে এবং মুসলমানদের জন্য সবচেয়ে পবিত্র স্থান হিসেবে বিবেচিত হয়।  বিশ্বাস করা হয় যে ১৪৩৮ খ্রিস্টাব্দে নুন্দ রিশির মৃত্যুর দুই দিনের মধ্যে নয় লক্ষ মানুষ চরারের মাজারে সমবেত হয়েছিল। বাদশাহ সুলতান জয়নুল আবেদিনও তার জানাজায় অংশ নিয়েছিলেন। মুসলমানদের পাশাপাশি হিন্দুরাও এই মাজারটি পরিদর্শন করেন। অগ্নিকাণ্ডে মাজারটি ধ্বংস হয়ে যাওয়ার পর কর্তৃপক্ষ এটি পুনর্নির্মাণ করে। তবে স্থানীয় জনগণ স্থানীয় সরকারের বিরুদ্ধে অগ্নিকাণ্ড প্রতিরোধে ব্যবস্থা না নেওয়ার অভিযোগ তোলেন।   ইতিহাস  নন্দ ঋষির মৃত্যুর পর, তাকে চরার-ই-শরীফ শহরে সমাহিত করা হয়। পরবর্তীতে ১৪৪৬ সালে, উপত্যকার অষ্টম সুলতান জয়নুল আবেদীন সমাধিস্থলে চরার-ই-শরীফ মাজারের ভিত্তিপ্রস্তর স্থাপন করেন। সময়ের সাথে সাথে মাজারটি আংশিকভাবে ক্ষতিগ্রস্ত হয়। পরে ইয়াকুব শাহ চাক এর ক্ষতিগ্রস্ত অংশ মেরামত করেন। ১৯শ শতাব্দীতে আফগান গভর্নর আত্তা মোহাম্মদ খান মাজারটি পুনর্নির্মাণ করেন। বকশি গুলাম মোহাম্মদ রাজ্যের প্রধানমন্ত্রী থাকাকালীন মাজার চত্বরটির নির্মাণ কাজ করা হয়। ১৯৭৯ সালে জম্মু ও কাশ্মীর একাডেমি অফ আর্ট, কালচার অ্যান্ড ল্যাঙ্গুয়েজেস নুন্দ রিশির মাজারে একটি শিলালিপি স্থাপন করে।   অপবিত্রতা  ১৯৯৫ সালের ১১ মে, হিজবুল মুজাহিদিন সন্ত্রাসীরা মাজারের ভেতরে আশ্রয় নেয়। সেখানে ভারতীয় নিরাপত্তা বাহিনী এবং জঙ্গিদের মধ্যে সরাসরি সংঘর্ষ হয়। যুদ্ধের ফলে ২৫,০০০ এরও বেশি লোককে সংঘর্ষস্থল থেকে সরিয়ে নেওয়া হয়েছিল।  তারা "যুদ্ধে আটকা পড়ার ভয়ে" পার্শ্ববর্তী গ্রামে আশ্রয় নিয়েছিল। প্রাথমিক প্রতিবেদনে বলা হয়েছে যে ১,০০০টি বাড়ি ক্ষতিগ্রস্ত হয়েছে এবং আরও ২০০টি দোকান ধ্বংস হয়েছে। ভারতীয় নিরাপত্তা বাহিনী সাংবাদিকদের ক্ষতিগ্রস্ত এলাকায় প্রবেশ করতে দেয়নি। এই যুদ্ধে তীব্র গুলি বিনিময়ের সময় ত্রিশজন সন্ত্রাসী নিহত হয় এবং পনেরোজন নিরাপত্তা কর্মী নিহত হয়। গোলাগুলিতে ৬৫ বছর বয়সী একজন বেসামরিক নাগরিকও নিহত হন।  ২০০১ সালে, অজ্ঞাত হামলাকারীরা শুক্রবারের নামাজের সময় মহিলা মুসল্লিদের উপর সন্ত্রাসীরা হামলা চালায়। এ হামলায় চারজন নিহত এবং পঞ্চাশজন আহত হয়।  ২০১৫ সালে অজ্ঞাত হামলাকারীরা মসজিদে একটি গ্রেনেড ছুঁড়ে। এ হামলায় ১০ জন ভক্ত আহত হয়।  বিবিসি নিউজ ভুলভাবে প্রতিবেদন তৈরি করে বলে ভারতীয় সেনাবাহিনী মাজারে হামলা চালিয়েছে। তীব্র সমালোচনার পরই সেই দাবি প্রত্যাহার করে।   তথ্যসূত্র    বহিঃসংযোগ   বিষয়শ্রেণী:ভারতের সুফি মাজার বিষয়শ্রেণী:জম্মু ও কাশ্মীরের মসজিদ বিষয়শ্রেণী:বড়গাম জেলা বিষয়শ্রেণী:ভারতের মসজিদে হামলা বিষয়শ্রেণী:২১শ শতাব্দীতে মসজিদে হামলা বিষয়শ্রেণী:২০শ শতাব্দীতে মসজিদে হামলা বিষয়শ্রেণী:উইকিউপাত্তে স্থানাঙ্ক আছে
মালদ্বীপ প্রজাতন্ত্রের পররাষ্ট্রমন্ত্রী হলেন মালদ্বীপের পররাষ্ট্র মন্ত্রণালয়ের দায়িত্বপ্রাপ্ত একজন মন্ত্রিপরিষদ মন্ত্রী যিনি দেশের বৈদেশিক সম্পর্ক পরিচালনার জন্য দায়বদ্ধ।  নিম্নে ১৯৩২ সাল থেকে মালদ্বীপের পররাষ্ট্রমন্ত্রীদের একটি তালিকা দেওয়া হল:  নাম প্রতিকৃতি মেয়াদমালদ্বীপ সালতানাত১হাসান ফরিদ দিদি80x80পিক্সেল১৯৩২–১৯৪৪২মোহাম্মদ আমিন দিদি111x111পিক্সেল১৯৪৪–১৯৫৩৩ইব্রাহিম ফামুধেয়রি কিলেগফানু80x80পিক্সেল১৯৫৪–১৯৫৭৪ইব্রাহিম নাসির111x111পিক্সেল১৯৫৭–১৯৬৮মালদ্বীপ প্রজাতন্ত্র ৫আহমেদ জাকি80x80পিক্সেল১৯৬৮–১৯৭৫৬ফতহুল্লা জামীল109x109পিক্সেল১৯৭৮–২০০৫৭আহমদ শহীদ90x90পিক্সেল২০০৫–২০০৭৮আব্দুল্লাহ শহীদ93x93পিক্সেল২০০৭–২০০৮আহমদ শহীদ90x90পিক্সেল২০০৮–২০১০—মোহাম্মদ আসলাম103x103পিক্সেল২০১০–২০১১৯আহমেদ নাসিম111x111পিক্সেল২০১১–২০১২১০আব্দুল সামাদ আব্দুল্লাহ108x108পিক্সেল২০১২–২০১৩—অসীম আহমেদ112x112পিক্সেল২০১৩—মরিয়ম শাকিলা96x96পিক্সেল২০১৩১১দুনিয়া মামুন89x89পিক্সেল২০১৩–২০১৬১২মোহাম্মদ আসিম107x107পিক্সেল২০১৬–২০১৮আব্দুল্লাহ শহীদ93x93পিক্সেল২০১৮–২০২৩১৪মুসা জামির89x89পিক্সেল২০২৩-বর্তমান   তথ্যসূত্র     বিষয়শ্রেণী:মালদ্বীপের রাজনীতি বিষয়শ্রেণী:মালদ্বীপ সরকার বিষয়শ্রেণী:পররাষ্ট্রমন্ত্রীদের তালিকা
গাইদঘাট রেলওয়ে স্টেশন বর্তমান বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন  ছিলো। এটি বর্তমানে অব্যবহৃত অবস্থায় আছে।  ইতিহাস  গাইদঘাট দুর্ঘটনা ১৯৭৯ সালের ২৬ জানুয়ারী চুয়াডাঙ্গার গাইদঘাটে ভয়াবহ ট্রেন দুর্ঘটনা ঘটে। সেদিন বেলা ১টা ২০ মিনিটে খুলনা থেকে পার্বতীপুরগামী রকেট মেইল ট্রেনটি চুয়াডাঙ্গার গাইদঘাটে পৌছুলে দুর্ঘটনাকবলিত হয়। সরকারি হিসেবে এ দুর্ঘটনায় নিহতের সংখ্যা ছিল ৭৪। বেসরকারি হিসেবে নিহতের সংখ্যা ৫ শতাধিক। আহত হয়েছিল কয়েকশত যাত্রী । এ দুর্ঘটনার আগে ১৯৪০ সালে একই স্থানে ট্রেন দুর্ঘটনায় বেশ কয়েকজন মারা যায়। ১৯৭৯ সালের ৩০ অক্টোবর একই স্থানে ঘটে আরেকটি ট্রেন দুর্ঘটনা।  ১৯৮০ সালের ১০ আগস্ট এখানে আবারো ট্রেন দুর্ঘটনায় মারা যায় ৪ জন।  অবস্থান চিলাহাটি-পার্বতীপুর-সান্তাহার-দর্শনা লাইনের চুয়াডাঙ্গা রেলওয়ে স্টেশন  ও জয়রামপুর রেলওয়ে স্টেশন এর মাঝে গাইদঘাট রেলওয়ে স্টেশনটি ছিলো।   স্টেশনটির সর্বশেষ অবস্থা'গাঢ় লেখা' : ১৯৭৯ সালের ২৬ জানুয়ারি গাইদঘাটে ঘটে যাওয়া ভয়াবহ ট্রেন দুর্ঘটনার পর ১৯৮১ সালে এখানে নিহতদের স্মরণে  স্মৃতিসৌধ নির্মাণ করা হয় । গাইদঘাট স্টেশনকে ঘিরে এখানে ব্যবসা-বাণিজ্যের প্রসার ঘটে । কিন্তু এ স্টেশন থেকে আশানুরূপ আয় না হওয়ায় রেলওয়ে কর্তৃপক্ষ কয়েক বছর পরই স্টেশনটি বন্ধ ঘোষণা করে । ঐ এলাকার তিন কিলোমিটার লাইন এখনো ঝুঁকিপূর্ণ ‌।‌ জনশ্রুতি অনুযায়ী এখনো সেখানে ট্রেনের গতি কমিয়ে পাস করানো হয় । ১৯৭৯ সালের দুর্ঘটনাকবলিত সেই স্থানের খুব কাছে ওয়াল তৈরি করে মাটি ধসে পড়া রোধ করা হয়েছে । বর্তমানে এ স্টেশনের চিহ্ন খুঁজে পাওয়া দায় । শুধুমাত্র স্টেশনের একটি টিনশেড বিল্ডিং রয়েছে ।  তথ্যসূত্র  বিষয়শ্রেণী:চুয়াডাঙ্গা জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
সাবা আজিজ (জন্ম: ২৬ নভেম্বর ১৯৮৮) একজন পাকিস্তানি প্রাক্তন এক নম্বর মহিলা টেনিস খেলোয়াড়। ২০১১-২০১৩ সালে তিনি পাকিস্তানের হয়ে ফেড কাপে প্রতিনিধিত্ব করেছেন।  ২০১১ সালে, সাবা আজিজ সারা মনসুর, সারা মাহবুব খান ও উশনা সুহেলের সাথে এক দশকের অনুপস্থিতির পরে ফেড কাপ প্রতিযোগিতায় পাকিস্তানের হয়ে পুনরায় প্রবেশ করার ইতিহাস রচনা করেছিলেন।  সাবা প্রথম পাকিস্তানি নারী টেনিস খেলোয়াড় হিসেবে আইটিএফ ফিচার মূল ড্র ম্যাচে জয় পেয়েছিলেন এবং ২০০৮ সালে একটি ব্যাংকিং পয়েন্ট অর্জন করে। আইটিএফ জুনিয়র ক্রমধারায় সাবা বিশ্বের ৪৫৭ তম স্থানে ছিল।  সাবা কিউটিএফ-আন্তমহাদেশীয় টেনিস ওপেনে (দোহা, কাতার ১২ নভেম্বর) একক শিরোপা এবং স্মাস টেনিস অ্যাকাডেমি চ্যাম্পিয়নশিপে (দোহা, কাতার ১৫ মে) ডাবল শিরোপা জিতেছে।  তথ্যসূত্র  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:লাহোরের ব্যক্তি বিষয়শ্রেণী:পাকিস্তানি নারী টেনিস খেলোয়াড় বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:লাহোরের ক্রীড়াবিদ বিষয়শ্রেণী:ফুলব্রাইট বৃত্তিধারী
পশ্চিমবঙ্গের নদীয়া জেলার কল্যাণীর বি ব্লকের 11 তম ওয়ার্ডে অবস্থিত পান্নালাল ইনস্টিটিউশন হল টাউনশিপ এলাকার প্রাচীনতম স্কুল। 1956 সালে প্রতিষ্ঠিত, স্কুলটির নামকরণ করা হয়েছে পশ্চিমবঙ্গের দ্বিতীয় শিক্ষা ও ভূমি রাজস্ব মন্ত্রী পান্নালাল বোসের নামে। উচ্চ প্রাথমিক এবং মাধ্যমিক স্তরের পুরুষ ছাত্রদের জন্য, প্রতিষ্ঠানটি বিজ্ঞান, কলা এবং বাণিজ্যের ধারা সহ উচ্চ মাধ্যমিক বিভাগে সহ-শিক্ষা প্রদান করে। পশ্চিমবঙ্গ মাধ্যমিক শিক্ষা বোর্ড এবং পশ্চিমবঙ্গ উচ্চ মাধ্যমিক শিক্ষা পরিষদের সাথে অনুমোদিত, স্কুলটি পশ্চিমবঙ্গের স্কুল শিক্ষা বিভাগ দ্বারা স্বীকৃত।   উল্লেখযোগ্য প্রাক্তন ছাত্র    মনোজ প্রসাদ, ভারতীয় উদ্ভিদ জিনতত্ত্ববিদ, আণবিক জীববিজ্ঞানী  অরিন্দম হালদার, আইআইটি মাদ্রাজের ছাত্র  বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
সামুদ্রিক ভূগোল (ইংরেজি: Marine Geography) ভূগোলের একটি শাখা, যা বিশ্ব মহাসাগর, সমুদ্র, উপকূলীয় এলাকা ও সাগরসংলগ্ন অঞ্চলের ভৌগোলিক বৈশিষ্ট্য এবং পরিবর্তনশীলতাকে নিয়ে গবেষণা করে।   প্রধান বৈশিষ্ট্য   সমুদ্রের ভৌগোলিক গঠন: মহাসাগর, সমুদ্র, উপসাগর, প্রণালী ও উপকূলরেখার গঠন ও অবস্থান বিশ্লেষণ করা হয়।  সামুদ্রিক স্রোত ও জলবায়ু: মহাসাগরীয় স্রোতের গতিপথ, আবহাওয়া ও জলবায়ুতে প্রভাব মূল্যায়ন করা হয়।  উপকূলীয় অঞ্চল গবেষণা: সমুদ্রের ধারে গঠিত বালুময় সৈকত, খাড়ি, দ্বীপপুঞ্জ ও সমুদ্রপৃষ্ঠ উঁচু-নিচু হওয়ার প্রভাব বিশ্লেষণ করা হয়।  মানব কার্যকলাপ ও প্রভাব: বন্দর, জাহাজ চলাচল, মাছধরা, সামুদ্রিক সম্পদ আহরণ, এবং সামুদ্রিক দূষণের প্রভাব নিয়ে গবেষণা।  ভবিষ্যত পরিবর্তনের পূর্বাভাস: সমুদ্রপৃষ্ঠ উচ্চতা বৃদ্ধি, উপকূল ক্ষয়, জলবায়ু পরিবর্তন ইত্যাদির মাধ্যমে ভবিষ্যৎ বিপদ মূল্যায়ন।   উপযোগিতা   পরিবেশ সংরক্ষণ ও উপকূল ব্যবস্থাপনায় সহায়ক।  নৌপরিবহন ও সমুদ্রনীতি প্রণয়নে ভূমিকা রাখে।  জলবায়ু পরিবর্তন ও দুর্যোগ ব্যবস্থাপনার গবেষণায় গুরুত্বপূর্ণ অবদান।   সম্পর্কিত বিষয়   সমুদ্রতত্ত্ব  সামুদ্রিক জীববিজ্ঞান  উপকূলীয় ভূগোল  ভূগোল   তথ্যসূত্র   NOAA - Ocean Geography  UNESCO – Marine Sciences  Nature - Marine Geography
জুলিয়ানো হাউস বেলেত্তি (জন্ম ২০ জুন ১৯৭৬) হলেন একজন ব্রাজিলিয়ান ফুটবল কোচ এবং প্রাক্তন খেলোয়াড় যিনি বেশিরভাগ রাইট-ব্যাক হিসেবে খেলেন। তিনি বর্তমানে বার্সেলোনা অ্যাটলেটিকের একজন সহকারী কোচ।  বেলেত্তি তার কর্মজীবন শুরু করেন ক্রুজেইরো, সাও পাওলো এবং অ্যাটলেটিকো মিনেইরোর সাথে ক্যাম্পিওনাতো ব্রাসিলেইরো সেরি এ, ১৯৯৯ মৌসুমে এই ক্লাবগুলির শেষ সময়ে লোনে তার পারফরম্যান্সের জন্য প্লাকার দ্বারা সিলভার বল পুরস্কার পান।Bola de Prata 1999  ২০০২ থেকে ২০১০ সাল পর্যন্ত তিনি ইউরোপে ভিলারিয়াল, বার্সেলোনা এবং চেলসির সাথে খেলেছেন, অনেক ট্রফি জিতেছেন; বার্সেলোনার হয়ে তার একমাত্র গোলটি তাদের ২০০৬ সালে উয়েফা চ্যাম্পিয়ন্স লিগ জিতেছিল। তারপরে তিনি ব্রাজিলে ফিরে আসেন, ২০১০ সালে ফ্লুমিনেন্সের সাথে জাতীয় লিগ জিতে।  তিনি ২০০১ থেকে ২০০৫ সাল পর্যন্ত ব্রাজিলের হয়ে ২৩টি ক্যাপ অর্জন করেছিলেন, একবার গোল করেছিলেন। তিনি তাদের দলের অংশ ছিলেন যারা ২০০২ ফিফা বিশ্বকাপ জিতেছিল এবং ২০০১ কোপা আমেরিকা এবং ২০০৩ ফিফা কনফেডারেশন্স কাপে প্রতিদ্বন্দ্বিতা করেছিল।   তথ্যসূত্র    বহিঃসংযোগ        বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০১ কোপা আমেরিকার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল কোচ বিষয়শ্রেণী:ইংল্যান্ডে প্রবাসী পুরুষ ফুটবলার বিষয়শ্রেণী:স্পেনের প্রবাসী পুরুষ ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ব্রাজিলীয় ফুটবল ম্যানেজার
মুকুন্দপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।   ইতিহাস  মুকুন্দপুর ইউনিয়ন বিরামপুর উপজেলার একটি ঐতিহ্যবাহী সব ধরনের সবজী চাষের অঞ্চল। কাল পরিক্রমায়, সরকার ও বিভিন্ন বেসরকারী প্রতিষ্ঠান, স্থানীয় গণ্যমান্য ব্যক্তির সহযোগীতায় আজ মুকুন্দপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সুউজ্জ্বল।  প্রশাসনিক তথ্য  আয়তন  ইউনিয়নটির আয়তন ৩৩.৪৫৭ বর্গ কি.মি.। ইউনিয়নটির মোট আবাদী জমির পরিমাণ ১৪০০ হেক্টর। লোকসংখ্যা এই ইউনিয়নে প্রায় ১৯,৭১১ জন বসবাস করেন।   শিক্ষা  ইউনিয়নটির শিক্ষার হার ৪৫.০৬% (২০০১ এর শিক্ষা জরীপ অনুযায়ী)। এখানে সরকারী প্রাথমিক বিদ্যালয় মোট ১০ টি এবং অন্যান্য প্রাথমিক বিদ্যালয় ০৩টি রয়েছে। তাছাড়াও উচ্চ বিদ্যালয় ২টি, মাদ্রাসাও এতিমখানা ২টি রয়েছে।  গ্রামসমূহের তালিকা মুকুন্দপুরে গ্রামের সংখ্যা ৩১টি এবং মৌজার সংখ্যা ১৪টি। এখানে ১টি সাপ্তাহিক হাট রয়েছে। গ্রামগুলো হল- ১। ভেলারপাড়া  ২। চকদুর্গা  ৩। বিশ্বনাথপুর  ৪। রামশাপুর  ৫। পলিরামকৃষ্ণপুর  ৬। পলিগঙ্গাপুর  ৭। চিরিপাড়  ৮। বুজরুকগঙ্গাপুর  ৯। জগদীশপুর  ১০। বেড়াখাই  ১১। হাবিবপুর(আড়াপাড়া)  ১২। বাদমৌকা  ১৩। নাপিতপাড়া  ১৪। ইসলামপাড়া  ১৫। পটুয়াকোল  ১৬। মল্লিকপুর  ১৭। মুকুন্দপুর  ১৮। জামাদারপাড়া  ১৯। তুরিপাড়া(শিংপাড়া)  ২০। ফকিরপাড়া  ২১। বালুপাড়া  ২২। রানীবাজার  ২৩। বৈরাগীপাড়া  ২৪। কেশবপুর  ২৫। পলিখাঁপুর   ২৬। খামারপাড়া  ২৭। পারভবানীপুর  ২৮। পারগোবিন্দপুর  ২৯। দক্ষিণ মুকুন্দপুর  ৩০। কেশবপুর ছুতারপাড়া  ৩১। পলিখাঁপুর মুচিপাড়া   ক্রীড়া সংগঠন  অত্র ইউপিতে মোট ৭টি ক্রীড়া সংগঠন বিদ্যমান।   ১।মুকুন্দপুর সেবাসংঘ ক্লাব। ২।মুকুন্দপুর একতা যুব উন্নয়ন ক্লাব। ৩।ভেলারপাড়া পল্লী মঙ্গল স্পোটিং ক্লাব। ৪।হরেকৃষ্ণপুর হাবিবপুর  সততা যুব উন্নয়ন ক্লাব। ৫।গঙ্গাপুর আদর্শ স্পোটিং ক্লাব। ৬।পারগোবিন্দপুর প্রীতিময়ু ক্লাব। ৭। পটুয়াকোল জনতা স্পোটিং ক্লাব।   অনুষ্ঠান ও সংস্কৃতি  মুকুন্দপুর ইউনিয়নে বিভিন্ন ধরনের  সাংস্কৃতিক সংগঠন  আছে। এদের মধ্যে যেসকল আদিবাসীরা  সাংস্কৃতিক অনুষ্ঠান পালন করে থাকে। যেমন: উড়ুম্বা আদিবাসী  সাংস্কৃতিক সংগঠন, হরেকৃষ্ণপুর আদিবাসী  সাংস্কৃতিক সংগঠন, বিশ্বনাথপুর আদিবাসী সাংস্কৃতিক সংগঠন, মুকুন্দপুর বরাগীপাড়া আদিবাসী সাংস্কৃতিক সংগঠন, পলিখাঁপুর খামারপাড়া আদিবাসী সাংস্কৃতিক সংগঠন ইত্যাদি।   তথ্যসূত্র
ডান|থাম্ব| রোমানিয়াতে গাঁজা, ২০০৪ রোমানিয়াতে গাঁজা বিনোদন এবং চিকিৎসার জন্য অবৈধ। যদিও এটি ২০১৩ সালে চিকিৎসা ব্যবহারের জন্য প্রযুক্তিগতভাবে বৈধ করা হয়েছিল, তবে এটি উচ্চ ঝুঁকির ওষুধের সারণী ১ থেকে বাদ দেওয়া হয়নি এবং এর ব্যবহার নিষিদ্ধ।  গাঁজার সাইকোঅ্যাকটিভ ব্যবহারের কিছু প্রাচীন প্রমাণ রোমানিয়াতে পাওয়া গেছে, যার মধ্যে রয়েছে ফ্রুমুসিকা এবং গুরবানেস্তি প্রত্নতাত্ত্বিক স্থান। Robert C. Clarke, Mark D. Merlin. Cannabis: Evolution and Ethnobotany. University of California Press, 2013. p. 109   নিষেধ  ১৯২৮ সালে, রোমানিয়া হাশিশ এবং এর প্রস্তুতি সহ মাদকদ্রব্য প্রতিরোধের জন্য আইন প্রতিষ্ঠা করে।    মেডিকেল গাঁজা  ২০১৩ সালে একটি সীমিত চিকিৎসা গাঁজা আইন পাস করা হয়েছিল, যা শুধুমাত্র কম- টিএইচসি (০.২% এর নিচে) গাঁজার ব্যুৎপন্ন ব্যবহার করার অনুমতি দেয়।       তথ্যসূত্র   বিষয়শ্রেণী:রোমানিয়াতে গাঁজা বিষয়শ্রেণী:দেশ অনুযায়ী গাঁজা
বিশ্বনাথ ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।   অবস্থান ও সীমানা  সিলেট শহর হতে বিশ্বনাথ উপজেলার ‍ও ইউনিয়নের সড়ক পথে দূরত্ব ১৭ কিলোমিটার। পূর্বে লালাবাজার ইউনিয়ন, পশ্চিমে দেওকলস ইউনিয়ন এবং দৌলতপুর ইউনিয়ন, উত্তরে রামপাশা ইউনিয়ন ও অলংকারী ইউনিয়ন, দক্ষিণে ওসমানীনগর উপজেলার দয়ামীর ইউনিয়ন।   ইতিহাস  বিশ্বনাথ ইউনিয়নটি বাসিয়া নদীর দুই তীর ঘেষে গড়ে ওঠেছে। এখানে প্রাচীনকাল থেকে জন বসতি গড়ে ওঠে। এ অঞ্চলে প্রাচীন বৌদ্ধ বসতি বিদ্যমান ছিল। পরবর্তীতে সিলেটে হযরত শাহ জালাল (রাঃ) এর আগমনের ফলে মুসলিম জন বসতি গড়ে ওঠে। তারপর একসময় সিলেটে বেশ কিছু ব্রাক্ষন্য বসতি ও পরবর্তীকালে বৈদ্য কায়স্থ জনবসতি গড়ে ওঠে। হযরত শাহ জালালের (রাঃ) সহগামী অনুগামী অলি-আউলিয়াদের বেশ কয়েকটি মাজার এখানে বিদ্যমান।   আয়তন ও জনসংখ্যা  এ ইউনিয়নের আয়তন ১৭ বর্গ কিলোমিটার‌। জনসংখ্যা রয়েছে মোট ৪৪,৩১৫ জন। তার মধ্যে পুরুষ ২২,৯০৬ জন এবং মহিলা ২১,৪০৯ জন।   প্রশাসনিক এলাকা   পূর্ব কাউপুর  গন্ধারকাপন  গোবিন্দপুর  দূর্যাকাপন  উত্তর মিরেরচর  দক্ষিণ মিরেরচর (২)  সাবরাগাঁও  ছত্রিশ  ইলামেরগাঁও  গোয়ালগাঁও  চৌধুরীগাঁও  শরিষপুর পশ্চিম  মুফতিরগাঁও  বিশ্বনাথ নতুন বাজার  স্টেশন (নতুন বাজার)  জানাইয়া নোয়াগাঁও  রাজনগর  জানাইয়া মশুলা  উত্তর মশুলা  দক্ষিণ মশুলা  দুর্গাপুর  কারিকোনা  শাহজিরগাঁও  রজকপুর  সাবসেন  ইলিমপুর  কল্যাণভাট  বাওনপুর  নোয়াগাঁও (উত্তর ধর্মদা)  তাজমহরম  রামপুর  হিমিদপুর  পুরান সিরাজপুর  নতুন সিরাজপুর  নাজির বাজার  তাতিকোনা (ইসলামপুর)  মোহাম্মদপুর  সাধুগ্রাম  রাজাপুর  আবক্রপুর  ছায়ানিশি  পূর্ব শ্বাসরাম  ভোগশাইল  সেনারগাঁও  বৈদ্যকাপন  সুড়িরখাল  মজলিশ ভোগশাইল  পূর্ব মন্ডলকাপন  পশ্চিম মন্ডলকাপন  মহরমপুর  পূর্ব চান্দশির কাপন  বিদায়সুলপানি  ধীতপুর  কাইয়া কাইড়  কাইয়া খাইড় বাজার  আতাপুর  রহিমপুর  তাজপুর  সদলপুর  ভাটশালা  ইকবালপুর  সরুয়ালা  সজন ভরত  একাভীম  পশ্চিম শ্বাসরাম  স্টেশন (পুরান বাজার)  বিশ্বনাথ পুরান বাজার  মশুলা  সরিষপুর  পশ্চিম চান্দশির কাপন  জাহারগাঁও  হরিকলস   শিক্ষা  এ ইউনিয়নের শিক্ষার হার ৬৭%।  শিক্ষা প্রতিষ্ঠান  প্রাথমিক বিদ্যালয়ের সংখ্যা: সরকারী ১৮টি এবং বেসরকারী ৪টি  নিম্ন মাধ্যমিক বিদ্যালয়ের সংখ্যা: বেসরকারী ২টি  মাধ্যমিক বিদ্যালয়ের সংখ্যা: বেসরকারী ৬টি  কলেজের সংখ্যা: বেসরকারী ১১৮  মাদ্রাসার সংখ্যা: আলিয়া মাদ্রাসা ১টি এবং কাওমি মাদ্রাসা ৪টি   হাট-বাজার    বিশ্বনাথ বাজার  খাইয়াখাইড় বাজার (নতুন বাজার)   খাল ও নদী    বাসিয়া নদী  আমিরদিং নদী   দর্শনীয় স্থান    মাদাই হাওর   উল্লেখযোগ্য ব্যক্তিত্ব   মুসা আল হাফিজ -কবি, লেখক ও চিন্তক।   জনপ্রতিনিধি   বর্তমান চেয়ারম্যান- হাজী মোঃ দয়াল উদ্দিন তালুকদার।   প্রশাসনিক কর্মকর্তা - অশোক বৈদ্য।   আরও দেখুন    বিশ্বনাথ উপজেলা  সিলেট জেলা  সিলেট বিভাগ   তথ্যসূত্র   বিষয়শ্রেণী:বিশ্বনাথ উপজেলার ইউনিয়ন
জোতে হল একটি মেক্সিকান কোম্পানি যা মূলত তার লন্ড্রি সাবানের জন্য পরিচিত। হাত ধোয়ার জন্য এবং তৈলাক্ত দাগ দূর করার জন্য সাবান জনপ্রিয়।  জোতে-এর সবচেয়ে পরিচিত পণ্য হল সাবানের একটি গোলাপী বার যা লন্ড্রির জন্য তৈরি।   ইতিহাস  সাবান মার্কা ১৯৭০ সালে এস্তেবান গঞ্জালেজ প্যাডিলা দ্বারা শুরু হয়েছিল। নামটি স্পেনীয় ভাষায় শব্দের উপর একটি নাটক; Jabón-Zote, -ote প্রত্যয় একটি বড় আকারের উপর জোর দেয়।  সাবানটি মেক্সিকো রাজ্যের ইকাটেপেকের ফ্যাব্রিকা দে জাবন লা করোনায় উত্পাদিত হয়।  ব্র্যান্ডের বেশিরভাগ বিক্রয় দেশীয়, ১৫% বিক্রয় মেক্সিকোর বাইরের বাজার থেকে, প্রাথমিকভাবে মার্কিন যুক্তরাষ্ট্র এবং দক্ষিণ আমেরিকায়। কোম্পানির মতে, কোভিড মহামারীর মধ্যে ২০২০ সালে সাবান বিক্রি ২০% বৃদ্ধি পেয়েছিল।   তথ্যসূত্র   বিষয়শ্রেণী:CS1 Spanish-language sources (es) বিষয়শ্রেণী:সাবানের মার্কা বিষয়শ্রেণী:পরিষ্কারক পণ্যের মার্কা বিষয়শ্রেণী:মেক্সিকীয় মার্কা